CELEX: 62013TN0545
Language: et
Date: 2013-10-08 00:00:00
Title: Kohtuasi T-545/13: 8. oktoobril 2013 esitatud hagi — Al Matri versus Nõukogu

7.12.2013   
            
            
               ET
            
            
               Euroopa Liidu Teataja
            
            
               C 359/18
            
         8. oktoobril 2013 esitatud hagi — Al Matri versus Nõukogu
   (Kohtuasi T-545/13)
   2013/C 359/35
   Kohtumenetluse keel: inglise
   
      Pooled
   
   
      Hageja: Fahed Mohamed Sakher Al Matri (Doha, Katar) (esindajad: barrister M. Lester ja solicitor G. Martin)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada hagejat puudutavas osas nõukogu rakendusotsus 2013/409/CFSP (1) ja nõukogu rakendusmäärus (EL) nr 735/2013 (2); ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjendamiseks esitab hageja neli väidet.
   
               1.
            
            
               Esimene väide, et kostja tegi ilmse hindamisvea, leides, et vaidlustatud meetmete nimekirja kandmise kriteeriumid olid hageja puhul täidetud.
            
         
               2.
            
            
               Teine väide, et rikutud on hageja kaitseõigusi ja õigust tõhusale kohtulikule kaitsele.
            
         
               3.
            
            
               Kolmas väide, et esitatud ei ole piisavat põhjendust.
            
         
               4.
            
            
               Neljas väide, et hageja omandiõigust ja ettevõtlusvabadust on põhjendamatult ja ebaproportsionaalselt piiratud.
            
         
      (1)  Nõukogu 30. juuli 2013. aasta rakendusotsus 2013/409/ÜVJP, millega rakendatakse otsust 2011/72/ÜVJP teatavate isikute ja üksuste vastu suunatud piiravate meetmete kohta seoses olukorraga Tuneesias (ELT L 204, lk 52).
   
      (2)  Nõukogu 30. juuli 2013. aasta rakendusmäärus (EL) nr 735/2013, millega rakendatakse määrust (EL) nr 101/2011, mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Tuneesias (ELT L 204, lk 15).